pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- รฟม. เยียวยาผู้เช่าพื้นที่  ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงคมนาคม]
วันเสาร์ที่ 11 เมษายน 2563
รฟม. เยียวยาผู้เช่าพื้นที่  ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงคมนาคม]
รฟม. เยียวยาผู้เช่าพื้นที่ที่ได้รับผลกระทบจากสถานการณ์การแพร่ระบาดของเชื้อไวรัส COVID-19
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า รฟม. ได้ขานรับนโยบายของ รัฐบาล และกระทรวงคมนาคม ที่เห็นชอบในมาตรการดูแลและเยียวยาผู้ได้รับผลกระทบจากสถานการณ์การแพร่ระบาดของเชื้อไวรัส COVID-19 ของกระทรวงการคลัง
โดยขอความร่วมมือให้ส่วนราชการและรัฐวิสาหกิจลดหรือชะลอหรือเลื่อนการเก็บค่าธรรมเนียม ค่าเช่าราชพัสดุ ค่าตอบแทนการให้บริการ หรือค่าใช้จ่ายอื่น เพื่อบรรเทาภาระให้แก่ผู้ได้รับผลกระทบ โดยให้อยู่ภายใต้กฎหมายและระเบียบที่เกี่ยวข้องของแต่ละหน่วยงาน นั้น รฟม. จึงได้มีมาตรการดูแล เยียวยา ให้กับผู้เช่าพื้นที่กับ รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ดังนี้
1. ผู้เช่าพื้นที่ที่ถูกสั่งปิดตามประกาศของกรุงเทพมหานครและของรัฐบาล จะได้รับการยกเว้นค่าเช่าพื้นที่ เป็นระยะเวลา 2 เดือน หรือพิจารณาขยายระยะเวลาตามสถานการณ์
2. ผู้เช่าพื้นที่ที่สามารถดําเนินธุรกิจได้ตามปกติแต่มีผู้ใช้บริการลดลง ให้ลดค่าเช่าพื้นที่ ร้อยละ 50 เป็นระยะเวลา 4 เดือน หรือพิจารณาขยายระยะเวลาตามสถานการณ์
ทั้งนี้ เริ่มตั้งแต่งวดชําระค่าตอบแทนวันที่ 7 และ 25 มีนาคม 2563 เป็นต้นไป และ รฟม. ยังยกเว้นค่าปรับในกรณีผู้เช่าผิดนัดชําระภายในระยะเวลาที่กําหนด โดยมาตรการดังกล่าวผู้เช่ายังคงต้องชําระค่าสาธารณูปโภคในอัตราปกติ
รฟม. ได้ให้เช่าพื้นที่เชิงพาณิชย์ตามแนวสายทางรถไฟฟ้า MRT ทั้งในสถานีและอาคารจอดรถ อาทิ แผงค้าบริเวณสถานีกําแพงเพชร พื้นที่อาคารจอดรถ 9 ชั้น สถานีลาดพร้าว อาคารอเนกประสงค์ 2 ชั้น สถานีลาดพร้าว อาคารอเนกประสงค์ชั้นเดียว สถานีรัชดาภิเษก อาคารจอดรถ 3 ชั้น สถานีศูนย์วัฒนธรรมแห่งประเทศไทย และ อาคารเชื่อมต่อ สถานีสุขุมวิท เป็นต้น ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม.www.mrta.co.thและเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 (จันทร์-ศุกร์ 08.00 - 17.00 น.)
-------------------------------------------------
#วิสัยทัศน์รฟม. (พ.ศ.2560-2565)
เป็นองค์กรที่มีความเป็นเลิศด้านรถไฟฟ้าขนส่งมวลชน ที่สามารถยกระดับคุณภาพชีวิตประชาชนและส่งเสริมการพัฒนาเมืองอย่างยั่งยืน
รัฐบาลไทย-ข่าวทำเนียบรัฐบาล-ประณามเหตุรุนแรงใต้ นรม. และ รมว.กห. กล่าวแสดงความเสียใจ สั่งติดตามผู้ก่อเหตุมาลงโทษโดยเร็ว
วันพุธที่ 6 พฤศจิกายน 2562
ประณามเหตุรุนแรงใต้ นรม. และ รมว.กห. กล่าวแสดงความเสียใจ สั่งติดตามผู้ก่อเหตุมาลงโทษโดยเร็ว
พล.ท.คงชีพ ตันตระวาณิชย์ โฆษก กห. กล่าวประณาม การกระทําที่รุนแรง ป่าเถื่อนและไร้ซึ่งมนุษยธรรมของกลุ่มผู้ก่อความไม่สงบในพื้นที่ 3 จชต. ที่ใช้ระเบิดขว้างและอาวุธปืน ยิงถล่มใส่ชาวบ้านในพื้นที่ บ้านทางลุม ต.ลําพะยา อ.เมือง จ.ยะลา
พล.ท.คงชีพ ตันตระวาณิชย์ โฆษก กห. กล่าวประณาม การกระทําที่รุนแรง ป่าเถื่อนและไร้ซึ่งมนุษยธรรมของกลุ่มผู้ก่อความไม่สงบในพื้นที่ 3 จชต. ที่ใช้ระเบิดขว้างและอาวุธปืน ยิงถล่มใส่ชาวบ้านในพื้นที่ บ้านทางลุม ต.ลําพะยา อ.เมือง จ.ยะลา เป็นเหตุให้มีประชาชนผู้บริสุทธิ์และเจ้าหน้าที่เสียชีวิต รวม 15 คน และได้รับบาดเจ็บ 4 คน โดยเหตุเกิด เมื่อ 5 พ.ย.62 เวลา 2320 ที่ผ่านมา
พล.อ.ประยุทธ์ จันทร์โอชา นรม. และ รมว.กห. ได้กล่าวแสดงความเสียใจกับครอบครัวผู้สูญเสียและได้รับบาดเจ็บจากเหตุการณ์ดังกล่าว และได้กําชับ กอ.รมน.ภาค 4 เร่งให้การช่วยเหลือและเยียวยาผู้ที่ได้รับบาดเจ็บและสูญเสียอย่างเต็มกําลัง พร้อมสั่งการให้ระดมกําลังติดตามกลุ่มผู้ก่อเหตุและเครือข่ายที่เกี่ยวข้อง มาลงโทษตามกฎหมายให้ถึงที่สุดโดยเร็ว เนื่องจากเป็นการกระทําที่สะเทือนขวัญ มีประชาชนเสียชีวิตและได้รับบาดเจ็บจํานวนมาก
พร้อมกันนี้พล.อ.ประยุทธ์’ ยังได้แสดงความห่วงใยถึงความปลอดภัยของประชาชนใน 3 จชต. ที่หน่วยงานความมั่นคงในพื้นที่ จําเป็นต้องเข้าไปดูแลใกล้ชิดมากขึ้นและตั้งอยู่บนความไม่ประมาท เพื่อสร้างความสันติสุขในพื้นที่ ในขณะที่รัฐบาล โดย ศอ.บต.กําลังเร่งเดินหน้าพัฒนาและขับเคลื่อนเศรษฐกิจฐานรากให้เชื่อมกับภูมิภาค เพื่อยกระดับคุณภาพชีวิตความเป็นอยู่ของประชาชนในพื้นที่ให้มีความเท่าเทียมกัน
รัฐบาลไทย-ข่าวทำเนียบรัฐบาล-พ.อ.วินธัย สุวารี โฆษก ทบ. กระทรวงกลาโหม รายงานผลการชี้แจง (ประเด็นที่ 1 ของ 20 มีนาคม 2560)
วันอังคารที่ 21 มีนาคม 2560
พ.อ.วินธัย สุวารี โฆษก ทบ. กระทรวงกลาโหม รายงานผลการชี้แจง (ประเด็นที่ 1 ของ 20 มีนาคม 2560)
พ.อ.วินธัย สุวารี โฆษก ทบ. กระทรวงกลาโหม รายงานผลการชี้แจง (ประเด็นที่ 1 ของ 20 มีนาคม 2560)
พ.อ.วินธัย สุวารี โฆษก ทบ. ชี้แจงกรณี นายวีระ สมความคิด ได้โพสต์เฟซบุ๊ก นําเสนอข้อมูลว่าว่าที่ตนถูกออกหมายจับ ในฐานความผิดตาม พ.ร.บ.คอมพิวเตอร์ เพราะเชื่อว่าถูกปิดปาก ไม่ให้มาเปิดโปง เรื่องการเปิดบ่อนกาสิโนบนพื้นที่ทับซ้อนไทย-กัมพูชา เขตอุทยานแห่งชาติตาพระยา บริเวณ อ.บ้านกรวด จ.บุรีรัมย์ รวมถึงกล่าวถึงว่ารัฐบาลไทย โดย พล.อ.ประยุทธ์ฯ และ พล.อ.ประวิตรฯ ยินยอมให้กัมพูชาเข้ามาก่อสร้างบ่อนกาสิโนบนพื้นที่อ้างสิทธิทับซ้อนนี้ จึงอาจเข้าข่ายมีความผิดตาม ป.อาญา มาตรา 157
ต่อประเด็นดังกล่าวขอเรียนชี้แจงดังนี้ กรณีการออกหมายจับนายวีระฯ เป็นผลของพฤติกรรมส่วนบุคคลที่ไปเข้าข่ายความผิดตาม พ.ร.บ.คอมพิวเตอร์ ตามระบบของการรักษากฎหมายบ้านเมืองปกติทั่วไป. คงไม่ใช่เพื่อต้องการจะปิดปากของนายวีระฯ แต่อย่างใด. เชื่อว่าความคิดดังกล่าวเป็นเพียงมุมความคิดเฉพาะตัวนายวีระฯ ที่มักจะทําให้สถานการณ์ต่างๆ ดูออกไปในแนวทางที่เป็นลบ
สําหรับที่มีอ้างถึงเกี่ยวกับบ่อนกาสิโนในประเทศกัมพูชานั้น จากหลักฐานก็พบว่าไม่ได้ตั้งอยู่ในเขตฝั่งประเทศไทย เมื่ออ้างอิงจากแนวที่ทั้งสองประเทศยึดถือ เชื่อว่าอาจเป็นลักษณะที่คาดเดาไปเอง เพราะนายวีระ ฯ ไม่ได้เอกสารหรือหลักฐานที่เป็นของทางการ. รวมถึงไม่เคยได้รับข้อมูลว่ามีนายทหารคนใดไปยุ่งเกี่ยวกับการลงทุนกาสิโนของประเทศกัมพูชา
การให้ข้อมูลใดๆ อยากให้ใช้ความระมัดระวัง เพราะการมีข้อมูลไม่สมบูรณ์แล้วไปนําเสนอ อาจทําให้สังคมสับสนได้
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี แสดงศักยภาพด้านการบังคับคดีของไทย ในการประชุมสามัญประจำปีสภาเจ้าพนักงานบังคับคดีระหว่างประเทศ
วันจันทร์ที่ 28 พฤศจิกายน 2559
กระทรวงยุติธรรม โดยกรมบังคับคดี แสดงศักยภาพด้านการบังคับคดีของไทย ในการประชุมสามัญประจําปีสภาเจ้าพนักงานบังคับคดีระหว่างประเทศ
นางสาวรื่นวดี สุวรรณมงคล อธิบดีกรมบังคับคดี ในฐานะผู้แทนประเทศสมาชิกสภาเจ้าพนักงานบังคับคดีระหว่างประเทศในทวีปเอเชีย เข้าร่วมบรรยาย เรื่อง “บทบาทเจ้าพนักงานบังคับคดีกับความเป็นเลิศในกระบวนการยุติธรรม"
รัฐบาลไทย-ข่าวทำเนียบรัฐบาล-ปลัด ยธ. นำทีมลงพื้นที่ จ.น่าน รับฟังปัญหาและช่วยเหลือประชาชนให้เข้าถึงการบริการอย่างทั่วถึง
วันศุกร์ที่ 31 มีนาคม 2560
ปลัด ยธ. นําทีมลงพื้นที่ จ.น่าน รับฟังปัญหาและช่วยเหลือประชาชนให้เข้าถึงการบริการอย่างทั่วถึง
นายชาญเชาวน์ ไชยานุกิจ ปลัดกระทรวงยุติธรรม นําคณะผู้บริหารกระทรวงยุติธรรม หัวหน้าส่วนราชการและเจ้าหน้าที่ที่เกี่ยวข้องของหน่วยงานในสังกัดกระทรวงยุติธรรมในจังหวัดน่าน ลงพื้นที่ ณ ชุมชนมลาบรี (ชนเผ่าตองเหลือง) อําเภอเวียงสา จังหวัดน่าน
เมื่อวันศุกร์ที่ ๓๑ มีนาคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
นําคณะผู้บริหารกระทรวงยุติธรรม หัวหน้าส่วนราชการและเจ้าหน้าที่ที่เกี่ยวข้อง
ของหน่วยงานในสังกัดกระทรวงยุติธรรมในจังหวัดน่าน ลงพื้นที่ ณ ชุมชนมลาบรี
(ชนเผ่าตองเหลือง) ตําบลแม่ขะนิง อําเภอเวียงสา จังหวัดน่าน เพื่อพบปะ พูดคุย
และสอบถามถึงปัญหาความเดือดร้อนของประชาชน
โดยมีนายชาญนรินทร์ ลาภิยะ นายกองค์การบริหารส่วนตําบลแม่ขะนิง ให้การต้อนรับ
ในการนี้ ปลัดกระทรวงยุติธรรม และคณะ ได้มอบข้าวสาร อาหารแห้ง
และของใช้จําเป็นให้แก่ชาวบ้านในชุมชนดังกล่าวด้วย
ต่อมาเวลา ๑๐.๓๐ น. ปลัดกระทรวงยุติธรรม และคณะ ได้เดินทางต่อไปยังโรงเรียนบ้านแม่ขะนิง
อําเภอเวียงสา จังหวัดน่าน เพื่อรับฟังปัญหาความเดือดร้อนของประชาชน
และการให้บริการของกระทรวงยุติธรรมในระดับพื้นที่ จากประชาชนในพื้นที่ตําบลแม่ขะนิง
อันจะนําไปสู่การแก้ไขปัญหาให้ประชาชนสามารถเข้าถึงงานบริการของกระทรวงยุติธรรมต่อไป
โดยมี นายวรกิตติ ศรีทิพากร รองผู้ว่าราชการจังหวัดน่าน ให้การต้อนรับ
ทั้งนี้ จากการตรวจเยี่ยมประชาชนในพื้นที่พบว่า ประชาชนส่วนใหญ่มีปัญหาการไร้ที่ดินทํากิน
การไม่ได้รับการศึกษา การไม่ได้รับความช่วยเหลือด้านคดีความ และการไม่รู้ข้อกฎหมาย
สําหรับการแก้ไขปัญหาดังกล่าว
เบื้องต้นปลัดกระทรวงยุติธรรมได้มอบหมายให้ สํานักงานยุติธรรมจังหวัดน่าน
ดําเนินการให้ความช่วยเหลือในประเด็นที่เกี่ยวข้องกับกระทรวงยุติธรรม
และสําหรับปัญหาที่อยู่นอกเหนืออํานาจหน้าที่
จะประสานหน่วยงานที่เกี่ยวข้องเพื่อให้ความช่วยเหลือต่อไป
รัฐบาลไทย-ข่าวทำเนียบรัฐบาล- สำนักงานสลากฯ ชี้แจง การพิมพ์ข้อความงวดที่บนใบสลาก
วันจันทร์ที่ 22 พฤษภาคม 2560
สํานักงานสลากฯ ชี้แจง การพิมพ์ข้อความงวดที่บนใบสลาก
ตามที่มีการโพสต์ในสังคมออนไลน์เกี่ยวกับข้อความบนใบสลากงวดประจําวันที่ 16 พ.ค.2560 ซึ่งผู้ที่โพสต์ได้ซื้อสลากหมายเลขเดียวกันจํานวน 6 ใบ โดยบนใบสลากบางใบพิมพ์คําว่า “งวดที่ 19” และบางใบพิมพ์คําว่า “งวดที่ 20”  ทําให้เกิดข้อสงสัยว่าเกิดความผิดพลาดหรือไม่นั้น
ตามที่มีการโพสต์ในสังคมออนไลน์ เกี่ยวกับข้อความบนใบสลากงวดประจําวันที่ 16 พฤษภาคม 2560 ซึ่งผู้ที่โพสต์สอบถามได้ซื้อสลากหมายเลขเดียวกันจํานวน 6 ใบ โดยบนใบสลากบางใบพิมพ์คําว่า “งวดที่ 19” และบางใบพิมพ์คําว่า “งวดที่ 20” ทําให้เกิดข้อสงสัยว่าเกิดความผิดพลาด หรือเป็นสลากปลอมหรือไม่นั้น
วันนี้ (21 พฤษภาคม 2560) เวลา 15.00 น. ที่สํานักงานสลากกินแบ่งรัฐบาล สนามบินน้ํา พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล ได้ชี้แจงต่อผู้สื่อข่าวถึงกรณีดังกล่าวว่า ปัจจุบัน สํานักงานสลากกินแบ่งรัฐบาล พิมพ์สลากออกจําหน่ายจํานวนทั้งสิ้นไม่เกิน 71 ล้านฉบับคู่ (ราคาฉบับคู่ละ 80 บาท) หรือ 142 ล้านฉบับ (ราคาฉบับละ 40 บาท) รวมเป็นสลากทั้งหมด 142 ชุด ในการจัดพิมพ์สลากนั้น แบ่งเป็นการพิมพ์สลากงวดเลขคี่และสลากงวดเลขคู่ โดยสลากงวดเลขคี่ประกอบด้วยสลากชุดที่ 01-100 และสลากงวดเลขคู่ จะประกอบด้วยสลากชุดที่ 01-42 ดังนั้น สลากกินแบ่งรัฐบาลที่พิมพ์ออกจําหน่าย จึงประกอบด้วยสลากที่เป็นงวดเลขคี่และงวดเลขคู่ แต่คําว่างวดที่ ที่ปรากฎบนใบสลากนั้น ไม่ส่งผลต่อการตรวจรางวัลแต่อย่างใด
สําหรับผู้ซื้อสลากที่มีความกังวลว่าสลากที่ซื้อเป็นสลากปลอมหรือไม่นั้น ผู้อํานวยการสํานักงาน สลากฯ ได้แนะนําวิธีการตรวจสอบเบื้องต้น โดยสลากของจริงนั้น เนื้อกระดาษจะมีสีค่อนข้างเหลือง และค่อนข้างบาง แต่เหนียว ในขณะที่ของปลอมส่วนใหญ่จะกระดาษหนากว่าปกติ และให้นําสลากขึ้นส่องกับแสงสว่าง หากเป็นของแท้จะเห็นลายน้ํารูปนกวายุภักษ์ในเนื้อกระดาษได้อย่างชัดเจน ส่วนของปลอมจะไม่มี นอกจากนี้ สลากจริงจะมีเส้นไหมอยู่ในเนื้อกระดาษ หากนําไปส่องกับแสง black light จะมองเห็นเส้นไหมเรืองแสงขึ้นมา ส่วนของปลอมจะไม่มีและอาจพิสูจน์ด้วยการใช้น้ําทาที่หมายเลขสลาก ถ้าเป็นสลากของปลอมหมึกจะละลายน้ํา
ผู้อํานวยการสํานักงานสลากฯ กล่าวในตอนท้ายว่า ขณะนี้ได้เพิ่มมาตรการให้ผู้ตรวจการออกสุ่มตรวจสลากที่นําไปรวมชุดว่ามีสลากปลอมหรือไม่ และในอนาคตได้วางแนวทางในการพัฒนาผลิตภัณฑ์ให้ยากต่อการปลอมแปลงยิ่งขึ้น
รัฐบาลไทย-ข่าวทำเนียบรัฐบาล-สธ.ประชุมทางไกลกำชับ หน่วยงานในสังกัดทั่วประเทศให้จิตอาสาจัดกิจกรรม "ปราบยุงลาย" ควบคุมไข้เลือดออก
วันศุกร์ที่ 29 มิถุนายน 2561
สธ.ประชุมทางไกลกําชับ หน่วยงานในสังกัดทั่วประเทศให้จิตอาสาจัดกิจกรรม "ปราบยุงลาย" ควบคุมไข้เลือดออก
กระทรวงสาธารณสุขประชุมทางไกลกําชับหน่วยงานในสังกัดทั่วประเทศให้จิตอาสาจัดกิจกรรม "ปราบยุงลาย" โดยจัดรณรงค์พร้อมกันทั่วประเทศ ในระหว่างวันที่ 9-15 กรกฎาคม พร้อมสื่อสารเชิงรุกไปยังคลินิกร้านขายยา แนะผู้ป่วยหากมีไข้เกิน 2 วันอาการไม่ดีขึ้นให้รีบไปโรงพยาบ
​ กระทรวงสาธารณสุขประชุมทางไกลกําชับหน่วยงานในสังกัดทั่วประเทศให้จิตอาสาจัดกิจกรรม "ปราบยุงลาย"โดยจัดรณรงค์พร้อมกันทั่วประเทศ ในระหว่างวันที่ 9-15 กรกฎาคม พร้อมสื่อสารเชิงรุกไปยังคลินิกร้านขายยา แนะผู้ป่วยหากมีไข้เกิน 2 วันอาการไม่ดีขึ้นให้รีบไปโรงพยาบาล
​ วันนี้ (29 มิถุนายน 2561) ที่กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุขประชุมทางไกลผ่านระบบ VDO Conference กับนายแพทย์สาธารณสุขจังหวัดทั่วประเทศติดตามการดําเนินงานมาตรการป้องกันควบคุมไข้เลือดออก และชี้แจงนโยบายการเตรียมความพร้อมหน่วยงานภายในกระทรวงสาธรณสุขดําเนินกิจกรรมจิตอาสาว่า ตามข้อสั่งการพลเอกฉัตรชัย สาริกัลยะ รองนายกรัฐมนตรีและ ศาสตราจารย์คลินิกเกียรติคุณนายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข โดยได้มีข้อสั่งการใน 2 เรื่อง สําคัญ ดังนี้
1.การดูแลรักษาผู้ป่วย กําชับให้สื่อสารเชิงรุกถึงมาตรการรักษาผู้ป่วยให้ถึงคลินิกเอกชนและร้านขายยา แนะนําหากมีผู้ป่วยมีไข้เกิน 2 วัน อาการไม่ดีขึ้นต้องแนะนําให้ไปโรงพยาบาล ห้ามฉีดยา ห้ามจ่ายยา กลุ่ม แก้ปวดลดไข้ต้านการอักเสบ หรือกลุ่ม NSAIDs เนื่องจากจะเป็นอันตรายหากผู้ป่วยเป็นไข้เลือดออก ให้จัดอบรมชี้แจงเกณฑ์การวินิจฉัยโรคและรับผู้ป่วยไว้รักษาในโรงพยาบาล รวมทั้งเกณฑ์การส่งต่อผู้ป่วยให้เหมาะสม
​ 2. การควบควบคุมโรคให้จิตอาสาจัดกิจกรรม "ปราบยุงลาย" โดยให้ทุกพื้นที่จัดกิจกรรมรณรงค์ตลอดเดือนกรกฎาคมเป็นต้นไป โดยจัดรณรงค์พร้อมกันทั่วประเทศ ในระหว่างวันที่ 9-15 กรกฎาคม ที่ศูนย์ราชการ ศาลากลางจังหวัด เทศบาล องค์การบริหารส่วนตําบล สํานักงานสาธารณสุขจังหวัด และโรงพยาบาล หลังจากนั้นให้ร่วมกันทําลายแหล่งเพาะพันธุ์ยุงลายสัปดาห์ละ 1 ครั้ง ส่วนในพื้นที่ที่มีการระบาดของโรคให้จัดทีมสํารวจและทําลายแหล่งเพาะพันธุ์ยุงลายอย่างเข้มข้น โดยเฉพาะในพื้นที่สาธารณะ ได้แก่ ศาสนสถาน โรงเรียน โรงพยาบาล สถานที่ราชการ ให้ค่าดัชนีลูกน้ํายุงลายต้องเป็นศูนย์
“ขณะนี้ประเทศไทยอยู่ในช่วงฤดูฝน โรคที่พบได้บ่อยคือไข้เลือดออกโดยเฉพาะในช่วงเดือนมิถุนายนถึงกันยายน อาจพบผู้ป่วยได้มากกว่า 10,000 ราย ต่อเดือน หากไม่มีการควบคุมป้องกันโรคที่ดี ซึ่งท่านนายกรัฐมนตรีและรัฐมนตรีว่าการกระทรวงสาธารณสุขได้แสดงความเป็นห่วงสถานการณ์โรคไข้เลือดออกพร้อมกําชับให้เร่งรณรงค์ขอความร่วมมือประชาชนทั่วประเทศเป็นจิตอาสาปราบยุงลาย” นายแพทย์โอภาสกล่าว
สําหรับสถานการณ์โรคไข้เลือดออก ตั้งแต่วันที่ 1 มกราคม ถึง 29 มิถุนายน 2561 พบผู้ป่วยแล้ว 22,539 ราย เสียชีวิต 38 ราย พบผู้ป่วยในอายุ 15-34 ปี คิดเป็นร้อยละ 40 รองลงมาในกลุ่มอายุ 5-14 ปี คิดเป็นร้อยละ 36 ส่วนผู้เสียชีวิตเป็นผู้ใหญ่มากถึง 28 ราย โดยเป็นผู้ป่วยโรคเรื้อรังเช่น มีภาวะซีด มีภาวะ ตับ ไต หัวใจทํางานบกพร่อง มีภาวะอ้วน เป็นต้น ทั้งนี้ สิ่งสําคัญคือประชาชน ในการควบคุมแหล่งเพาะพันธุ์ลูกน้ํายุงลายในบ้านตนเอง เพราะขณะนี้พบบ้านในชุมชนมียุงลายถึงร้อยละ 29 หรือสามบ้านพบ 1 บ้าน ถ้าประชาชนไม่ร่วมมือกันจะไม่สามารถควบคุมโรคไข้เลือดออกได้
**************29 มิถุนายน 2561
รัฐบาลไทย-ข่าวทำเนียบรัฐบาล-​ ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19
วันพฤหัสบดีที่ 21 พฤษภาคม 2563
​ ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19
​​ ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19
​ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19
21 พ.ค.63 ณ ห้องพระบารมีปกเกล้า ภายในศาลาว่าการกลาโหม พลเอก ณัฐ อินทรเจริญ ปลัดกระทรวงกลาโหมได้ให้การต้อนรับ พลตรี Wu Xiaoyi ผู้ช่วยทูตทหารสาธารณรัฐประชาชนจีนประจํากรุงเทพ ซึ่งเป็นผู้แทนของสถานเอกอัครราชทูตสาธารณรัฐประชาชนจีนประจําประเทศไทย
เข้าพบเพื่อมอบหน้ากากอนามัยทางการแพทย์และหน้ากากอนามัยแบบใช้ครั้งเดียวให้กับบุคลากรทางการแพทย์และเจ้าหน้าที่ที่เกี่ยวข้องของกระทรวงกลาโหมโดยผ่านทางสํานักงานปลัดกระทรวงกลาโหม
ปลัดกระทรวงกลาโหมได้กล่าวขอบคุณในไมตรีของทางประเทศจีนที่มีต่อประเทศไทยเสมอมาและชื่นชมความสัมพันธ์อันดีระหว่างทั้งสองประเทศ ตั้งแต่ระดับราชวงศ์ตลอดจนประชาชนในทุกระดับส่วนทาง ผู้ช่วยทูตทหารสาธารณรัฐประชาชนจีนประจํากรุงเทพ ได้กล่าวขอบคุณคนไทยที่ส่งกําลังใจให้กับชาวจีนที่ผ่านมาและชื่นชมความสําเร็จของไทยในการบริหารจัดการโรคโควิด-19ในช่วงที่ผ่านมาซึ่งนับว่าเป็นแบบอย่างที่ดีในภูมิภาคอีกด้วยและความยินดีที่จะมีความร่วมมือกับไทยทางด้านความมั่นคงในทุกมิติในอนาคต
ซึ่งในช่วงโควิด-19
ที่ผ่านมาได้มีความร่วมมือระหว่างกระทรวงกลาโหมของทั้งสองประเทศด้านการแพทย์อย่างต่อเนื่องทั้งการแลกเปลี่ยนประสบการณ์ การส่งมอบเครื่องมือทางการแพทย์และเวชภัณฑ์อื่นๆ ซึ่งภายหลังจากโควิด-19 คลี่คลายลงก็จะมีการแลกเปลี่ยนประสบการณ์และความรู้ต่างๆ เพื่อเตรียมความพร้อมของ กระทรวงกลาโหมไทยและกระทรวงกลาโหมสาธารณรัฐประชาชนจีนปีะจําประเทศไทยเพื่อรับมือกับโรคอุบัติใหม่ที่อาจเกิดขึ้นในอนาคตต่อไป
รัฐบาลไทย-ข่าวทำเนียบรัฐบาล-กรุงไทยร่วมชำระค่าค้ำประกันแทนลูกค้า SME คิดดอกเบี้ยเพียง 6%ต่อปี พร้อมให้วงเงินเพิ่มอีก 20%
วันพฤหัสบดีที่ 17 สิงหาคม 2560
กรุงไทยร่วมชําระค่าค้ําประกันแทนลูกค้า SME คิดดอกเบี้ยเพียง 6%ต่อปี พร้อมให้วงเงินเพิ่มอีก 20%
ธนาคารกรุงไทยสนับสนุนมาตรการช่วยเหลือ SME เต็มที่ ร่วมกับรัฐบาลจ่ายค่าธรรมเนียมการค้ําประกันให้ บสย.แทนลูกค้าเป็นระยะเวลา 4 ปี โดยมีเป้าหมาย 1.2 หมื่นล้านบาทภายในสิ้นปี
ธนาคารกรุงไทย สนับสนุนมาตรการช่วยเหลือ SME เต็มที่ ร่วมกับรัฐบาลจ่ายค่าธรรมเนียมการค้ําประกันให้ บสย.แทนลูกค้าเป็นระยะเวลา 4 ปี โดยมีเป้าหมาย 1.2 หมื่นล้านบาทภายในสิ้นปี นอกจากนี้ ธนาคารยังคิดดอกเบี้ยพิเศษเพียง 6 % ต่อปี นาน 6 เดือน ปลอดเงินต้นสูงสุดนาน 12 เดือน และยังให้วงเงินสินเชื่อเพิ่มอีก 20 % เผยปีนี้ตั้งเป้าเติบโตสินเชื่อ SME รวมไม่ต่ํากว่า 3 หมื่นล้านบาท
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลางธนาคารกรุงไทย เปิดเผยว่า ตามที่คณะรัฐมนตรี มีมติเห็นชอบให้บรรษัทประกันสินเชื่ออุตสาหกรรมขนาดย่อม (บสย.) ปรับปรุงหลักเกณฑ์โครงการค้ําประกันสินเชื่อสําหรับผู้ประกอบการขนาดกลางและขนาดย่อม (เอสเอ็มอี) ทวีทุนระยะที่ 6 โดยให้ บสย.ค้ําประกันหนี้ที่ไม่ก่อให้เกิดรายได้ให้สถาบันการเงินจาก 23.75% เป็น 30% และรัฐบาลร่วมกับสถาบันการเงินสนับสนุนค่าธรรมเนียมการค้ําประกันให้กับ SME เป็นเวลา 4 ปี ธนาคารกรุงไทย ยินดีให้การสนับสนุนนโยบายนี้อย่างเต็มที่ ตั้งเป้าหมายสนับสนุนการค้ําประกันรวม 12,000 ล้านบาทภายในสิ้นปีนี้ โดยจะร่วมชําระค่าธรรมเนียมการค้ําประกันแทนลูกค้า SME ในปีที่ 2-4
นอกจากนี้ เพื่อให้ผู้ประกอบการ SME ที่ใช้บสย.ค้ําประกันมีต้นทุนต่ําและเข้าถึงแหล่งเงินทุนได้ง่ายยิ่งขึ้น ธนาคารจึงมีแคมเปญกรุงไทยให้ 4 คุ้ม โดยคิดอัตราดอกเบี้ยพิเศษเพียง 6% ต่อปี เป็นระยะเวลา 6 เดือน ปลอดเงินต้นสูงสุด เป็นระยะเวลา 12 เดือน และสนับสนุนวงเงินสินเชื่อเพิ่มให้กับลูกค้า SME อีก 20% ซึ่งวงเงินสินเชื่อที่เพิ่มนี้ ลูกค้าสามารถใช้บสย.ประกันได้ 100% โดยรัฐบาลและธนาคารจะร่วมกันชําระค่าค้ําประกันแทนลูกค้าใน 4 ปีแรก ทั้งนี้ลูกค้า SME ทุกขนาด สามารถยื่นขอสินเชื่อได้ที่สาขาและสํานักงานธุรกิจทั่วประเทศจนถึงสิ้นปีนี้
นายปฏิเวช สันตะวานนท์ กล่าวต่อไปว่า ที่ผ่านมา ธนาคารกรุงไทยได้ออกผลิตภัณฑ์สินเชื่อเงื่อนไขพิเศษ เพื่อให้ SME เข้าถึงแหล่งเงินทุนได้อย่างรวดเร็ว และช่วยเพิ่มสภาพคล่อง ได้แก่ สินเชื่อกรุงไทยช่วย SME 4.0 สําหรับ SME ทุกขนาด กรณีต้องการลงทุนในสินทรัพย์ถาวร สามารถใช้บสย ค้ําประกันได้ 100% อัตราดอกเบี้ยเริ่มต้น 4.5% ต่อปี และ สินเชื่อ KTB CLMV สนับสนุนลูกค้า SME ขนาดกลางที่ทําธุรกรรมการค้ากับกลุ่มประเทศ CLMV กรณีเงินกู้หมุนเวียน อัตราดอกเบี้ยเริ่มต้น 4.4% ต่อปี โดยคาดว่าภายในไตรมาส 3 ธนาคารจะสามารถปล่อยสินเชื่อทั้งสองอย่างได้ประมาณ 6,000 ล้านบาท และยังคงเดินหน้าสนับสนุนสินเชื่อให้กับผู้ประกอบการ SME อย่างต่อเนื่อง ซึ่งในปีนี้ธนาคารตั้งเป้าเติบโตสินเชื่อ SME รวมไม่ต่ํากว่า 30,000 ล้านบาท
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 8 - 14 มิถุนายน 2561
วันจันทร์ที่ 18 มิถุนายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 8 - 14 มิถุนายน 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 8 – 14 มิถุนายน 2561) พบว่ามีการกระทําผิด จํานวน 869 คดี คิดเป็นเงินค่าปรับ 9.22 ล้านบาท โดยแยกเป็น - สุรา จํานวน 463 คดี คิดเป็นเงินค่าปรับ 3.56 ล้านบาท
- ยาสูบ จํานวน 298 คดี คิดเป็นเงินค่าปรับ 3.34 ล้านบาท
- ไพ่ จํานวน 27 คดี คิดเป็นเงินค่าปรับ 0.32 ล้านบาท
- น้ํามันและผลิตภัณฑ์น้ํามัน จํานวน 30 คดี คิดเป็นเงินค่าปรับ 0.81 ล้านบาท
- น้ําหอม จํานวน 2 คดี คิดเป็นค่าปรับ 0.01 ล้านบาท
- รถจักรยานยนต์ จํานวน 26 คดี คิดเป็นเงินค่าปรับ จํานวน 0.30 ล้านบาท
- สินค้าอื่น ๆ จํานวน 23 คดี รวมเป็นเงินค่าปรับ 0.88 ล้านบาท
โดยมีของกลางแยกเป็นน้ําสุรา จํานวน 3,151.115 ลิตร ยาสูบ จํานวน 6,122 ซอง ไพ่ จํานวน 975 สํารับ น้ํามันและผลิตภัณฑ์น้ํามัน จํานวน 60,718 ลิตร น้ําหอม จํานวน 137 ขวด รถจักรยานยนต์ จํานวน 17 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล- ก.วิทย์ฯ จัดพิธีสรงน้ำพระและรดน้ำขอพร เนื่องในเทศกาลสงกรานต์ ประจำปี 2560
วันอังคารที่ 11 เมษายน 2560
ก.วิทย์ฯ จัดพิธีสรงน้ําพระและรดน้ําขอพร เนื่องในเทศกาลสงกรานต์ ประจําปี 2560
ก.วิทย์ฯ จัดพิธีสรงน้ําพระและรดน้ําขอพร เนื่องในเทศกาลสงกรานต์ ประจําปี 2560
10 เมษายน 2560 เวลา 10.00 น. ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ให้เกียรติเป็นประธานและกล่าวอวยพรผู้บริหาร วท. ข้าราชการ พนักงาน และเจ้าหน้าที่สังกัดกระทรวงวิทยาศาสตร์และเทคโนโลยีทุกท่าน ในพิธีสรงน้ําและรดน้ําขอพรเนื่องในเทศกาลสงกรานต์ ณ ห้องโถงชั้น 1 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
ดร.อรรชกา สีบุญเรือง กล่าวว่าปัจจุบันแม้ไทยเราจะนับวันที่ 1 มกราคมของทุกปี เป็นวันขึ้นปีใหม่แบบสากลนิยม แต่ชาวไทยส่วนใหญ่ยังถือให้วันสงกรานต์ เป็นวันขึ้นปีใหม่แบบไทยและเป็นโอกาสที่จะได้ร่วมทําบุญบํารุงพระพุทธศาสนา สรงน้ําพระ รดน้ําขอพรผู้ใหญ่ เพื่อความเป็นสิริมงคลในการดําเนินชีวิตในปีนี้ ต้องขอขอบคุณทุกท่านที่ได้ช่วยกันจัดงานสงกรานต์ขึ้น นับว่าเป็นกิจกรรมที่ช่วยเสริมสร้างความสัมพันธ์อันดีให้แก่บุคลากรกระทรวงวิทยาศาสตร์และเทคโนโลยี ได้ร่วมกันรักษาวัฒนธรรม ขนบธรรมเนียมประเพณีอันดีงามนี้ให้คงอยู่สืบไปขอให้ทุกท่านตั้งใจพยายามทําหน้าที่ของตนเองให้ดีที่สุด และดําเนินชีวิตประจําวันตามหลักของศีลธรรม ซึ่งจะบังเกิดความเป็นสิริมงคลแก่ท่านและครอบครัวในโอกาสอันเป็นมงคลนี้ ขอให้ทุกท่านและครอบครัวจงมีแต่ความสุข ความเจริญ ประสบแต่สรรพสิ่งอันเป็นมิ่งมงคล สมบูรณ์พูนผลด้วยสิ่งอันพึงปรารถนาทุกประการ
รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี กล่าวว่่าวันสงกรานต์ถือเป็นประเพณีวันขึ้นปีใหม่ของไทย ที่มีธรรมเนียมปฏิบัติสืบทอดกันมาช้านาน สะท้อนให้เห็นถึงความเป็นไทยได้อย่างเด่นชัด สําหรับปีนี้ กระทรวงวิทยาศาสตร์และเทคโนโลยี ได้จัดกิจกรรมสําคัญคือ พิธีสรงน้ําพระพุทธรูป และการรดน้ําขอพรผู้ใหญ่ เพื่อความเป็นสิริมงคลในการเริ่มต้นปีใหม่ นับเป็นโอกาสอันดีที่จะได้แสดงความกตัญญูกตเวทีแด่ผู้อาวุโส ซึ่งมีคุณูปการต่อกระทรวงวิทยาศาสตร์และเทคโนโลยี อีกทั้ง เป็นการร่วมสืบสานขนบธรรมเนียมประเพณีอันดีงามให้คงอยู่สืบต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 กรกฎาคม 2563
วันเสาร์ที่ 11 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 14 ราย เป็นผู้ที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (บาห์เรน 1 ราย, สหรัฐอเมริกา 1 ราย, ซูดาน 12 ราย,) มีผู้ป่วยกลับบ้านได้ 1 ราย ทําให้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่11 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 14 ราย เป็นผู้ที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (บาห์เรน 1 ราย, สหรัฐอเมริกา 1 ราย, ซูดาน 12 ราย,) มีผู้ป่วยกลับบ้านได้ 1 ราย ทําให้มีผู้ป่วยกลับบ้านสะสม 3,088 ราย หรือคิดเป็นร้อยละ 96.02 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 70 ราย หรือร้อยละ 2.18 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,216 ราย
สําหรับผู้ติดเชื้อรายใหม่วันนี้ยังคงเป็นผู้ที่เดินทางกลับจากต่างประเทศ จํานวน 14 ราย ได้แก่
จากประเทศบาห์เรน 1 ราย อายุ 42 ปี เดินทางถึงไทยวันที่ 28 มิถุนายน 2563 และจากประเทศสหรัฐอเมริกา 1 ราย อายุ 31 ปี เดินทางถึงไทยวันที่ 5 กรกฎาคม 2563 ทั้งสองรายเป็นเพศหญิง สัญชาติไทย เข้าพักใน State Quarantine ตรวจหาเชื้อ วันที่ 9 กรกฎาคม 2563 ผลพบเชื้อ ไม่มีอาการ
จากประเทศซูดาน 12 ราย ทุกราย ได้รับการคัดกรองตรวจหาเชื้อที่ด่านควบคุมโรคฯ โดย
รายที่ 1 – 11 เป็นเพศชาย 5 ราย เพศหญิง 6 ราย สัญชาติไทย เดินทางถึงประเทศไทย วันที่ 10 กรกฎาคม 2563 อายุระหว่าง 19 - 31 ปี มีอาการไข้ ไอ เจ็บคอ มีน้ํามูก ผลพบเชื้อ เข้ารับการรักษา ใน จ.ฉะเชิงเทรา
3 ราย และ จ.สมุทรปราการ 8 ราย
รายที่ 12 เป็นเพศหญิง อายุ 9 ปี สัญชาติซูดาน เดินทางถึงประเทศไทย วันที่ 10 กรกฎาคม 2563 ผลพบเชื้อ ไม่มีอาการ เข้ารับการรักษาในโรงพยาบาล กทม.
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า แม้ว่าขณะนี้ไม่มีรายงานผู้ติดเชื้อในประเทศต่อเนื่องเป็นเวลา 47 วันแล้ว คนไทยต้องไม่ประมาท การ์ดอย่าตก ช่วยกันลดความเสี่ยงให้มากที่สุด หลีกเลี่ยงการเข้าพื้นที่แออัด สวมหน้ากาก ล้างมือบ่อยๆ เป็นการป้องกันตัวเองไม่ให้ติดเชื้อ ประกอบกับมาตรการทางสาธารณสุข เพื่อป้องกันการแพร่เชื้อ รวมทั้งการค้นหาเชิงรุกในกลุ่มเสี่ยง ซึ่งหากทําให้ประเทศปลอดโรค เราปลอดภัย จะทําให้ประเทศไทยสามารถเดินหน้าต่อไปได้
****************************** 11 กรกฎาคม 2563
*****************************************